kardosdrur/scandi-wiki huggingface dataset:
Erling Oxdam

Erling Oxdam (født 28. februar 1932 på Frederiksberg, død 15. september 2014) var en dansk advokat (H) og politiker, der har været medlem af Folketinget og Frederiksberg Kommunalbestyrelse, valgt for Venstre.

Oxdam blev nysproglig student fra Frederiksberg Gymnasium i 1950 og cand.jur. fra Københavns Universitet i 1957. Fra 1961 drev han selvstændig advokatvirksomhed, og fra 1969 havde han møderet for Højesteret.

Det politiske engagement begyndte som formand for Venstres Ungdom i Storkøbenhavn 1960−1962, hvor Oxdam også var medlem af ungdomsorganisationens landsstyrelse. I 1965 blev han formand for Venstre i Vestre Storkreds og medlem af Venstres hovedbestyrelse. Begge poster besad han til 1989. Fra 1965−1985 var han desuden formand for Venstre på Frederiksberg, og fra 1961 tillige formand for Venstre i Gl. Kongevejkredsen. Han blev opstillet til Folketinget i kredsen i 1990 og blev medlem af Folketinget ved valget 21. september 1994. Samme år i november blev han medlem af Frederiksberg Kommunalbestyrelse. Han var medlem af Folketinget frem til 10. marts 1998.

Ekstern henvisning 
 Folketingets biografi af Erling Oxdam

Advokater fra Danmark
Folketingsmedlemmer i 1990'erne
Tidligere folketingsmedlemmer fra Venstre
Medlemmer af Frederiksberg Kommunalbestyrelse
Personer i Kraks Blå Bog (afdøde)
OPPO

OPPO Electronics Corp. (; ordret "Guangdong Oppo Mobile Communications Co., Ltd.") er en elektronikproducent med base i Dongguan, Guangdong, Kina. Dets væsentligste produktlinjer er MP3 afspillere, transportable medie afspillere, fladskærms-TV, eBogslæsere, DVD/Blu-ray afspillere og mobiltelefoner. Firmaet blev grundlagt i 2004 og har registreret Oppo brandet i mange dele af verden.

Eksterne henvisninger 
 OPPO's hjemmeside

It-virksomheder fra Kina
Elektronikvirksomheder fra Kina
Mobiltelefonproducenter
Dongguan
Frontenhausen

Frontenhausen er en købstad og kommune (markt) i Landkreis Dingolfing-Landau i Niederbayern i den tyske delstat Bayern, med omkring 4.400 indbyggere.

Geografi 
Kommunen ligger i Vilsdalen cirka 10 km syd for Dingolfing. I nærheden af byen ligger den opstemmede Vilstalsee.
Cityring (Herning)

Cityring O er en indre ringvej, der går rundt om Herning Centrum.

Vejen består af Dronningens Boulevard (rute 195) – Fredensgade – Møllegade – Rolighedsvej – Nygade – Kampmannsgade – Østergade – Fonnesbechsgade og ender til sidst i Dronningens Boulevard (rute 195) igen.

Cityringen tager meget af trafikken, der skal ind til Hernings bycentrum, men er også en gevinst for de handlende så der ikke kommer så meget gennemkørende trafik ind gennem midtbyen. 

Gader i Herning
Centerringe og Cityringe i Danmark
Glen Drover

Glen Drover (født 25. maj 1969) er en heavy metal-guitarist fra Ottawa, Ontario, Canada. Drover er bedst kendt for at være tidligere guitarist i Megadeth og King Diamond. På nuværende tidspunkt spiller han i sit eget band Eidolon. Han er lillebror til Shawn Drover, som spiller trommer i Megadeth og Eidolon.

Diskografi

Eidolon 
 Sacred Shrine (1993) 
 Zero Hour (1996)
 Seven Spirits (1997)
 Nightmare World (2000) 
 Hallowed Apparition (2001)
 Coma Nation (2002) 
 Apostles Of Defiance (2003)
 The Parallel Otherworld (2006)

King Diamond 
 House of God (2000)

Megadeth 
 Gigantour (2005)
 Arsenal of Megadeth (2006)
 Gigantour 2 (2006)
 That One Night: Live in Buenos Aires (2007)
 United Abominations (2007)

Guitarister fra USA
Megadeth
Tuamotu

Tuamotuøerne (fransk Îles Tuamotu eller Archipel des Tuamotu) er et af de fem territorier (subdivisions administratives) i Fransk Polynesien i Stillehavet.

Øerne ligger ca. 200 til 1.200 km øst for Tahiti.

Geografi 
Øerne er koraløer og ligger et ca. 2.000 km långt område fra Mataiva i nord til Temoe i sydøst med en landareal på ca. 850 km². Huvedøen Rangiroa har en areal på ca. 170 km² fordelt på ca. 250 øer omkring den ca 1.640 km² store lagune. 

Tuamotuøerne dækker et areal på ca. 800.000 km² og er dermed den største atolkæde på jorden modsvarende hele Vesteuropa. Befolkningen er ca. 15.000 indbyggere (17 indbyggere/km²) med hovedbyen Avatoru på Rangiroa med ca. 800 indbyggere. Hovedsprogene er det lokale tahitisk og fransk. Valutan er CFP-franc som i den øvrige del af Fransk Polynesien.

Området omfattar 78 øer og atoller fordelt på 16 forvaltningsområder

 Vestlige gruppe:
 Anaa – med Faaite, Motutunga og Tahanea
 Arutua – med Apataki og Kaukura
 Fakarava – med Aratika, Kauehi, Niau, Raraka, Taiaro og Toau
 Manihii – med Ahe
 Rangiroa – med Makatea, Mataiva og Tikehau
 Takaroa – med Takapoto og Tikei

 Nordlige centralgruppe:
 Hao – med Ahunui, Amanu, Anuanuraro, Anuanurunga, Hereheretue, Manuhangi, Nengonengo, Nukutepipi, Paraoa og Tauere
 Hikueru – med Marokau, Ravahere, Reitoru, Rekareka/Tehuata og Tekokota
 Fangatau – med Fakahina
 Makemo – med Haraiki, Hiti, Katiu, nord Marutea, Nihiru, Raroia, Taenga, Takume, syd Tepoto og Tuanake
 Napuka/Tepukamaruia – med nord Tepoto

 Østlige gruppe:
 Nukutavake – med Akiaki, Pinaki, Vahitahi og Viaraatea
 Puka Puka/Mahina
 Reao – med Pukarua
 Tatakoto
 Tureia/Papahena – med Fangataufa, Mururoa/Moruroa, Tematagi/Tamatangi og Vanavana

Historie 
De første af øerne blev opdaget i 1521 af den portugisiske søfarer Ferdinand Magellan som opdagede øen Puka-Puka. Senere i 1839 blev øgruppen grundigere udforsket af en britisk ekspedition ledet af Charles Wilkes. I 1947 landede Thor Heyerdahl på sin flåde Kon-Tiki på Raroia.

Området blev fransk protektorat i 1844 og blev i 1903 sammen med resten af Fransk Polynesien indlemmet i Établissements Français de l'Océanie (Franska Oceanien).

Øer i Frankrig
Fransk Polynesien
Gottfrieding

Gottfrieding er en kommune i Landkreis Dingolfing-Landau i Niederbayern i den tyske delstat Bayern, med omkring 2.150 indbyggere. Den er en del af Verwaltungsgemeinschaft Mamming.

Geografi 
Gottfrieding ligger i Planungsregion Landshut.
 
Der er 13 landsbyer og bebyggelser i Kommunen:
Daibersdorf, Frichlkofen, Golding, Gottfrieding, Gottfriedingerschwaige, Hacklberg, Kleinpilberskofen, Oberweilnbach, Ottenkofen, Tichling, Unterweilnbach, Hackerskofen og Holzhausen.
Loiching

Loiching er en kommune i Landkreis Dingolfing-Landau i Niederbayern i den tyske delstat Bayern, med knap 3.600 indbyggere.

Geografi 
Loiching ligger i Region Landshut.
Større landsbyer i kommunen er: Loiching og Weigendorf. Weigendorf var intil 1971 en selvstændig kommune, men blev sammenlagt med Loiching. Kommunen omfatter derud over 45 mindre landsbyer og bebyggelser.

Kommunens område strækker sig fra Isardalen i nord, over et bakkeland mod syd til landsbyen Wendelskirchen.
Bækken Scheiblbach løber gennem det meste af området fra sin kilde ved bebyggelsen Pischelsdorf i syd, mod nord, til den munder ud i Isar umidelbart øst for Isarbroen. Bækken har en længde på 6,7 km.

Nordvest for landsbyen Kronwieden ligger dammene i Loichingermoos.
Nikolaj Gogol

Nikolaj Vasiljevitj Gogol (,   ; født 31. marts 1809 i Velikije Sorotjintsy, Poltava guvernement, Det russiske kejserrige (nu Poltava oblast, Ukraine), død 4. marts 1852 i Moskva) var en russisk/ukrainsk forfatter.

Gogol blev født i Poltava guvernement, der ligger i det nuværende Ukraine. Han skrev på russisk og levede det meste af sit voksne liv i Sankt Petersborg, og hyldes derfor i Rusland, mens han i Ukraine betegnes som 'den ukrainske' forfatter.

Under det voldsomme pres af en kunstnerisk konflikt og religiøs krise brændte han størstedelen af sine manuskripter.

Trivia 
 Med inspiration fra Nikolaj Gogol og dennes værk Døde Sjæle overvejede Karen Blixen at benytte pseudonymet Nozdrefs Cook i forbindelse med udgivelsen af værket Nine Tales, der senere fik titlen Seven Gothic Tales. Hun valgte dog det mere bibelsk-inspirerede pseudonym Isak Dinesen.

Udvalgte værker 
 Taras Bulba (1835)
 Næsen (novelle) (1835-36)
 Revisoren (1836)
 Døde Sjæle (1842)

Referencer

Eksterne henvisninger 
 

 
 Nikolaj Gogol på Kirjasto.sci.fi 
 

 
Forfattere fra Rusland
Personer fra Moskva
Russisksprogede forfattere
Skønlitterære forfattere fra Ukraine
Personer fra Poltava oblast
Mamming

Mamming er en kommune i Landkreis Dingolfing-Landau i Niederbayern i den tyske delstat Bayern, med knap 2.900 indbyggere. Den er administrationsby for Verwaltungsgemeinschaft Mamming.

Geografi 
Mamming ligger mellem Landshut og Deggendorf.

Midtpunktet i landkreisen Dingolfing-Landau ligger mellem landsbyerne Mamming og Bubach.
 
Der følgende landsbyer og bebyggelser: Adlkofen, Attenberg, Bachhausen, Benkhausen, Berg, Bubach, Dittenkofen, Graflkofen, Heilberskofen, Hirnkofen, Hof, Kuttenkofen, Mamming, Mammingerschwaigen, Pilberskofen, Rosenau, Ruhsam, Schellmühl, Scheiderberg, Seemannskirchen, Stockpoint og Vollnbach.
Bier

Bier har flere betydninger:

 Bier (Apiformes) - Insekter af gruppen Apiformes, også betegnet Anthophila.
 Langtungebier – Insekter af familien Apidae, herunder:
 Agerhumle
 Brun bi
 Humlebi
 Honningbi
 Bidronningeføde

 Bier er et efternavn:
 Susanne Bier
 Emil Bier
Pilsting

Pilsting købstad (markt) i Landkreis Dingolfing-Landau i Niederbayern i den tyske delstat Bayern, med knap 6.200 indbyggere.

Geografi 
Pilsting ligger i Isardalen
 
Der er følgende landsbyer: Ganacker, Großköllnbach, Harburg, Pilsting, Waibling.
Reisbach

Reisbach er en købstad (markt) i Landkreis Dingolfing-Landau i Niederbayern i den tyske delstat Bayern, med knap 7.600 indbyggere.

Geografi 
Kommunen ligger i Vilsdalen cirka 13 kilometer sydøst for Dingolfing.

Landsbyer og bebyggelser 
 Bachham (103 indb.)
 Englmannsberg (236 indb.)
 Griesbach (1106 indb.)
 Niederhausen (325 indb.)
 Oberhausen (364 indb.)
 Obermünchsdorf(153 indb.)
 Reisbach (2850 indb.)
 Reith (223 indb.)
 Thannenmais

Eksterne henvisninger 

 Niederhausen im Vilstal
Omar Sharif

Omar Sharif (; født som Michel Demitri Chalhoub den 10. april 1932 i Alexandria, død 10. juli 2015 i Kairo) var en egyptisk skuespiller. Hans antagne efternavn Sharif betyder "nobel" på arabisk. Han optrådte i mange film i Egypten, Hollywood og Europa, blandt andre Lawrence af Arabien og Doktor Zhivago.

Sharif var også tidligere en berømt bridgespiller og skrev flere bøger om emnet, men han trak sig tilbage før sin død.

I 2004 modtog han en César for sin medvirken i filmen Monsieur Ibrahim et les fleurs du Coran.

Udvalgte film 
 Sira' Fi al-Wadi (1954, instrueret af Youssef Chahine)
 Lawrence af Arabien (1962, hans første engelsktalende rolle)
 Doktor Zhivago (1965)
The Night of the Generals (1967)
Funny Girl (1968)
 Den lyserøde panter slår igen (1976)
 Monsieur Ibrahim et les fleurs du Coran (2003)
 Den Sidste Tempelridder (2008-2009)

Eksterne henvisninger 
 

Personer fra Alexandria
Skuespillere fra Egypten
Bridgespillere
Cesar for bedste mandlige hovedrolle
Thomas Kvist

Thomas Vedel Kvist (født 18. august 1987 i Odder) er en dansk tidligere professionel landevejsrytter.

I 2009 deltog han i Post Danmark Rundt som en del af Team Post Danmark.

Eksterne henvisninger 

 Officielle hjemmeside 
 

Mandlige cykelryttere fra Danmark
Personer fra Odder
Sibaris

Sibaris er navnet på en vin fra Chile.

Vinen findes i forskellige varianter og på forskellige druer.

Samtidig er det navnet på en oldgammel chilensk by, hvor indbyggerne var berømte for at dedikere deres liv til nydelsen af luksus og følelserne af livet.

Vin
Super Prestige Pernod

Super Prestige Pernod var en årlig sæsonlang konkurrence indenfor landevejscykling som blev officielt indført i 1961. Den var baseret på point fra de vigtigste endags- og etapeløb. Eddy Merckx havde rekorden med syv sejre i træk (1969-1975).

Den blev erstattet af UCI World Cup i 1989 efter at det blev forbudt med alkoholreklame i Frankrig.

Resultater 

Cykelløb i landevejscykling
Saw (filmserie)

Saw er en række film lavet af James Wan og Leigh Whannell, der hver især blev vist første gang hvert år fredagen før halloween siden 2004. Ud over de nu 7 udgivede film er flere film planlagt. Der findes ligeledes en kortfilm fra 2003, en tegneserie og et videospil, der er sat til at blive udgivet i 2009.

Media

Film

Crew

Produktion

Karakterer 

Liste indikator

 Kursiv angiver optrædener i flashbacks eller arkivmateriale fra tidligere film.
 En mørk grå boks angiver karakteren ikke var i filmen.

Eksterne henvisninger 
 Saw-nyheder/anmeldelser på Skræk og Rædsel

 
Filmserier
Kristjan Pedersen

Kristjan Pedersen f. Christian (13. oktober 1857 i Sandby, død 26. oktober 1927 smst) var landbrugsminister i Carl Theodor Zahle II-regeringen. 
 
Kristjan Pedersen (Radikale Venstre) gik på Tune Landboskole og var gårdejer. 
Kristjan Pedersen beskæftigede sig meget med jordspørgsmål, og i Folketinget rejste han gentagne gange krav om mere jord til landarbejdere. Han var tilhænger af grundskyld og ekspropriation.

Kristjan Pedersen fik i 1919 gennemført jordlovene, som handlede om overgangen af len, stamhuse og fideikommisgodser til fri ejendom, og om afhændelse af præsternes henlagte jord til oprettelse af husmandsbrug, samt loven om vilkår for bortsalg af jord i offentligt eje.

Eksterne kilder/henvisninger 
 

 Fødevareministeriets hjemmeside

Tidligere folketingsmedlemmer fra Det Radikale Venstre
Folketingsmedlemmer i 1910'erne
Personer i Kraks Blå Bog (afdøde)
Folketingsmedlemmer i 1890'erne
Folketingsmedlemmer i 1900'erne
Folketingsmedlemmer i 1920'erne
Danske ministre fra Det Radikale Venstre
Landbrugsministre fra Danmark
Tidligere folketingsmedlemmer fra Venstre
Landmænd fra Danmark
Personer i Dansk Biografisk Leksikon
Haverslev (Rebild Kommune)

Haverslev er en mindre by i det centrale Himmerland med , beliggende i Haverslev Sogn vest for E45 Nordjyske Motorvej og tre kilometer fra Rold Skovs vestlige udkant. Byen hører til Rebild Kommune og ligger i Region Nordjylland.

Haverslev er beliggende 11 kilometer øst for Aars, 14 kilometer syd for Støvring, 11 kilometer vest for Arden og 10 kilometer nord for Nørager. Byen er i positiv vækst, bl.a. pga. placeringen ved motorvejen, der har medført nye erhvervsmuligheder. Eksempelvis er der etableret en McDonald's, Sunset Boulevard, Burger King restaurant og en motorvejs grill pga. den tætte beliggenhed til motorvejen.

Byen har en folkeskole med tilhørende børnehave og fritids ordning og Himmerlandscentrets Idrætsefterskole har til huse i Haverslev.

Kilder

Henvisninger 
Motorvejs grillen

Byer i Rebild Kommune
Tune Kursuscenter

Tune Kursuscenter (tidligere Tune Landboskole) startede i 1871 dér, hvor Michael Giøes Folkehøjskole 4 år tidligere var startet. 

Gennem skolens 130-årige historie har utallige unge landmænd fået en videre uddannelse, og Tune Landboskole kom gennem årene til at betyde meget for landbruget, andelsbevægelsen og den moderne mejeridrift. 

I 1967 blev Tune Landboskole en selvejende institution med repræsentanter fra de danske landbrugsorganisationer i bestyrelsen. Samme år blev der skabt en efteruddannelse i landbrug, landbrugsvidenskab og formidling, som blev placeret i Tune sammen med Landbrugets Informationskontor kaldet LIK.

Efteruddannelsen fortsatte indtil 1999, hvor skolen fusionerede med Koldkærgård og Hovborg Landboskole i virksomheden Agro Forum, der ejedes af de danske landbrugsorganisationer. Siden har Tune Landboskole fungeret som det kursuscenter, der kendes i dag.

Eksterne henvisninger 
 Tune Kursuscenters officielle hjemmeside

Landbrugsskoler i Danmark
Bygninger, konstruktioner og anlæg i Greve Kommune
Tunbyholm slot

Tunbyholm (før 1658 ) er et slot i Tomelilla kommun i Skåne i Sverige. Slottet ligger mellem Smedstorp og Sankt Olof ca. 10 km nordøst for Tomelilla. Anlægget består af en hovedfløj i to etager med gule facader, hvide pilastre og vinduesindramninger. I tilknytning hertil ligger to fritliggende pavilloner med kvadratisk grundplan og pyramideformet tag. Huset har gennemgået store forandringer: Ved opførelsen i 1634- ca. 40 var det måske det bedste eksempel i Skåne på Christian IV's nederlandske renæsancestil. Gården blev efter Freden i København overdraget fra den adelige ejer til den svenske konge som en del af kompensationen for Bornholm (Det bornholmske vederlagsgods).   
Den nuværende ejer er Peter Akrell.

Eksterne henvisninger
Sylve Åkesson: Om Tunbyholm 

Bornholmsk vederlagsgods
Slotte i Skåne
Byggnadsminnen i Skåne län
Bornholmske vederlagsgods

Det bornholmske vederlagsgods var en række adelige godser i Skåne, som blev overdraget til den svenske krone som erstatning for Bornholm ved Freden i København 1660.

Ved freden i Roskilde 1658 tilfaldt Bornholm Sverige. Bornholmerne gjorde imidlertid oprør, befriede sig for de svenske soldater og overdrog øen som gave til den danske konge som arveligt gods. Ved freden i København (27. maj 1660) fik Danmark Bornholm tilbage, men den danske konge blev tvunget til at give Sverige kompensation. Det skete ved at 18 herregårde i Skåne ejet af adelige blev overdraget til den svenske konge. Adelsmændene, som mistede deres jord, fik i stedet krongods i Danmark.  

De 18 herregårde, som blev overdraget den svenske krone var 
Lillø Slot
Udderup
Svabesholm
Tunbyholm
Ingelstad
Smedstrup
Onslunda
Gyllebo (med Sankt Olof)
Gladsax
Lövestad
Mogenstrup
Flyinge
Billesholm
Tomarp Kongsgård
Dragesholm
Legeved
Hörby gård
Vollsjö

Samtidigt beslaglagde den svenske krone tre godser, som Corfitz  Ulfeldt havde haft
Bosjökloster
Torup Slot
Herrevad Kloster

Karl Gustav-krigene
Danske fredsaftaler
Skånelandene
Vederlagsgods
Hvidøre

Hvidøre er en lokalitet ved Klampenborg nord for København. Kan også henvise til:

Hvidøre Slot
Hvidøre Batteri
Georg Olsen

Georg Bruno Meyer Olsen (5. maj 1937, København) er en tidligere dansk atlet medlem af AIK 95 (-1967) og Københavns IF (1968-). Han deltog i maratonløbet ved OL 1968 i Mexico City hvor han blev nummer 34 i tiden 2:42:24. Han vandt fire danske mesterskaber. Han vandt Eremitageløbet i 1971 og 1976.

Danske mesterskaber 
 10 000 meter: 1963 og 1965
 Maraton: 1964 og 1967
 Tennis (veteran, indendørs): 2012

Personlig rekord 
 Maraton: 2:21:10 Karl-Marx-Stadt, DDR, 19. maj 1968

Referencer

Eksterne henvisninger 
 

Langdistanceløbere fra Danmark
Atleter fra AIK 95
Atleter fra Københavns IF
Danske OL-deltagere i atletik
Deltagere for Danmark ved sommer-OL 1968
Personer fra København
Performers House

Performers House var en international højskole for unge med interesse for musik, dans og teater m.m. Bygningerne, der rummede højskolen Performers House, ligger midt i Silkeborg, på den tidligere Silkeborg Papirfabrik. Den nyopførte hovedbygning, som blev indviet i 2007, er tegnet af arkitekterne Schmidt, Hammer & Lassen, Århus. Højskolen havde desuden til huse i en del af den tidligere papirfabrik - Kedelhuset som i dag er indrettet til spillested.

Performers House var baseret på folkehøjskolens helhedssyn og demokratiopfattelse. Performers House' grundidé var at etablere et udviklings- og dannelses-fællesskab i arbejdet med de kunstneriske processer.

Skolen blev grundlagt i 2007 og lukkede efter en konkurs i 2013. Det var en højskole med lange kurser samt korte kurser om sommeren. Højskolens profil var at fokusere på scene- og anden optræden inden for musik, teater og dans. Fra efteråret 2008 blev der oprettet nye linjer; Nycirkus og Elektronisk Musik.

Performers House afviklede hvert år forskellige kulturelle arrangementer. Væsentligst var Performers Festivalen en tilbagevendende begivenhed; en international festival med forskellige bidrag indenfor musik, dans, teater og nycirkus.

Eksterne henvisninger 
 Performers House's hjemmeside 

Nedlagte folkehøjskoler i Danmark
Bygninger, konstruktioner og anlæg i Silkeborg
Etableret i 2007
Ophørt i 2013
Uddannelse i Silkeborg
Birthe Nielsen

Birthe Nielsen gift Ejstrup (født 24. oktober 1926 i København, død 4. december 2010 i Himmelev) var en dansk atlet, der var medlem af Københavns IF.

Nielsen deltog i ved OL 1948 i London. Hun deltog på det danske stafethold på 4 x 100 meter sammen med Grethe Lovsø Nielsen, Bente Bergendorff og Hildegard Nissen. Holdet kvalificerede sig problemfrit til finalen som toer i sit heat. I finalen førte danskerne til tredje skift, men måtte til slut tage til takke med en placering som nummer fem i tiden 48,2 – en tiendedel sekund langsommere end i indledende heat. Hun deltog også på 100 meter, hvor hun formåede at kvalificere sig til semifinalerne. Denne runde blev endestationen, idet hun blev firer i sit heat, hvor de to bedste fra hvert af de tre heats kvalificerede sig til finalen.

Nielsen vandt tre danske mesterskaber i sprint: 100 meter og 200 meter i 1947 og 200 meter 1948, dertil to i mangekamp 1948, henholdsvis ottekamp og trekamp. Hun satte to dansk rekorder på 100 meter. Den sidste med tiden 12,1, som hun satte i København 13. juni 1948, stod som rekord i elleve år. I 1947 blev hun den første dansker under 26 sekunder på 200 meter med tiden 25,7, som hun løb i en landskamp mod Sverige. Året efter forbedrede hun rekorden til 25,3.

Nielsen var mor til højdespringeren Grith Ejstrup.

Danske mesterskaber 
 100 meter: 12,2 (1947)
 200 meter: 26,5 (1947)
 200 meter: 26,2 (1948)
 Trekamp (1948)
 Ottekamp (1948)

Personlige rekorder 
 100 meter: 12,1 (København 13. juni 1948)
 200 meter: 25,3 (Gentofte 21. juni 1948)
 60 meter hæk: 12,1 (1948)
 Længdespring: 5,31 (1948)
 Femkamp: 3563 point (1952)
 Ottekamp: 5744 point (1948, med 60 meter)

Eksterne henvisninger 
 Track and Field Statistics – Birthe Nielsen

Sprintere fra Danmark
Danske OL-deltagere i atletik
Atleter fra Københavns IF
Personer fra København
Mangekæmpere fra Danmark
Deltagere for Danmark ved sommer-OL 1948
Hildegard Nissen

Hildegard Hansen "Hilde" Nissen (født 6. maj 1921, Frankfurt am Main, Preussen, død 4. november 2015 på Tingbjerghjemmet i Brønshøj) var en dansk atlet og medlem af AC 40 i Haderslev (indtil 1945) og Københavns IF (fra 1946). Hun var sprinter.

Atletikkarriere 
Hilde Nissen blev af en veninde foreslået at prøve at løbe i Haderslev, hvor hun voksede op, og det viste sig, at hun havde talent for dette. Hun deltog første gang ved DM i 1944, hvor hun vandt sølv i 200 m løb. Nissen deltog i ved EM 1946 i Oslo på 100 og 200 meter, hvor hun trods danske rekorder i de indledende heat med 12,5 og 26,6 sekunder blev slået ud.

Nissen deltog i ved OL 1948 i London. Hun deltog på det danske stafethold på 4 x 100 meter, som desuden bestod af Grethe Lovsø Nielsen, Bente Bergendorff og Birthe Nielsen. Holdet kvalificerede sig problemfrit til finalen som toer i sit heat. I finalen førte danskerne til tredje skift, men måtte til slut tage til takke med en placering som nummer fem i tiden 48,2 – en tiendedel sekund langsommere end i indledende heat.

Nissen vandt tre danske mesterskaber i sprint individuelt og fire i stafet. Hun satte to danske rekorder individuelt og fem på 4 x 100 meter. Endvidere blev hun jysk mester på 60 meter med 8,1 og på 200 meter i 27,6.

Civil karriere 
Nissen var idrætslærer og tysklærer på Vordingborg Gymnasium og gik på pension som 70-årig først i 1990’erne og boede det meste af sit liv i  Vordingborg.

Hildegard Nissen var ved sin død den ældste danske OL-deltager.

Danske mesterskaber 
  1949 100 meter 13.5
  1949 200 meter 27.4
  1949 4 x 100 meter 51,6
  1948 100 meter 12.8
  1948 200 meter 26.8
  1948 4 x 100 meter 51,6
  1947 100 meter 12.9
  1947 200 meter 28.0
  1947 4 x 100 meter 51,9
  1946 100 meter 12.7
  1946 200 meter 26.6
  1946 4 x 100 meter 51,2
  1945 200 meter 26.5
  1945 4 x 100 meter 53,2
  1944 200 meter 27,4

Personlige rekorder 
 100 meter: 12,3 (1948)
 200 meter: 26,0 (1948)

Kilder

Eksterne henvisninger 
 
 Statletik.dk – Profil Hildegard Nissen

Sprintere fra Danmark
Danske OL-deltagere i atletik
Atleter fra Københavns IF
Atleter fra Haderslev AC 40
Personer fra Frankfurt am Main
Deltagere for Danmark ved sommer-OL 1948
Aage Brandt

Der findes flere personer med dette navn:
 Aage Brandt (skuespiller) – (1884-1970), en dansk skuespiller.
 Aage Brandt (forfatter) – født 1944, en dansk forfatter.
 Per Aage Brandt – født 1944, dansk digter, oversætter, forfatter, musiker og sprogforsker.